《雁字和彭禹峰先生韵 其四》
清代·吴孟坚

去年零落被弓侵，泪湿红笺无处寻。欲绽似含无数怨，暂停疑处一声音。

断霞转影曾天际，浓雾分烟满艺林。自是淡描人不识，玲珑格调隐沈沈。

作者简介：（1635—?）江南贵池人。字子班。父吴应箕，尝与复社诸生揭帖讨阮大铖，清兵入关，举义殉难。孟坚守父志，尚气节，好交游。搜辑刊行亡父遗作《启祯两朝剥复录》、《留都见闻录》。康熙五十二年，作《复社姓氏序略》，年已七十八。处《偶存草》、《雁字和韵诗》等。